בימי קדם הייתה לעיר גישה לים, הודות למפרץ התרמאי, אך במשך השנים נמל המפרץ נסתם בסחף, והותיר את העיר ללא גישה לים. בשנת 382 לפנה"ס נבזזה העיר בידי הליגה הכלקידיקית. ההיסטוריון קסנופון מתאר את האירוע בחיבורו "הלינקה", וטוען שבאותה תקופה הייתה פלה "גדולת הערים במוקדון". בתקופתו של פיליפוס השני, מלך מוקדון, פעל בעיר הפילוסוף המפורסם אריסטו, שחינך את בני האצולה המוקדונית. הודות לכיבושיו המזהירים של אלכסנדר הגדול, הפכה העיר לבירתה של אחת האימפריות הגדולות ביותר של העת העתיקה.